stanford-oval/wikipedia huggingface dataset:
קבוצת התמיכה הגרמנית בסומליה
היסטוריה

ב-12 באוגוסט 1992 קיבלה ממשלת גרמניה החלטה לסייע בסיום מלחמת האזרחים בסומליה. עוד באותו החודש נפרסו חיילים גרמנים מהקורפוס ה-2 בסומליה כחלק ממבצע האו"ם הראשון בסומליה. בחודשים הראשונים הכוח השתתף בפעילות הומניטרית בלבד, אולם בדצמבר קיבל סמכות מהאו"ם לאכוף את שמירת השלום, להחרים נשק לא חוקי ולנטרול מוקשים.
ב-12 באפריל 1993 הגיש האו"ם בקשה לממשלת גרמניה לשלוח כוחות גם למבצע האו"ם השני בסומליה. ב-21 באפריל אישרה ממשלת גרמניה לשלוח חיילים לסומליה, וב-23 ביוני אושרה ההחלטה בידי בית המשפט החוקתי הפדרלי של גרמניה. ב-2 ביולי הוגשה ההצעה בפני הבונדסטאג, שאישר אותה ברוב של 337 קולות מול 185. החיילים שנשלחו לסומליה היו מתנדבים שעברו הכשרה מיוחדת בלוחמה מדברית. החיילים הוטסו למוגדישו ומשם המשיכו ברכב אל בסיס הכוח בבלדוויין. אזור בלדוויין נבחר בקפידה מכיוון שהיה אזור רגוע יחסית, וכן אזור שגרמניה כבר הייתה מעורבת בפיתוחו בעבר, כך שהגרמנים כבר היו מוכרים שם. הכוח הראשון כלל 1,725 לוחמים בפיקודו של אוברסט הלמוט הארף. בהמשך הוחזרו החיילים הללו לגרמניה, והוחלפו ב-1,300 חיילים חדשים בפיקודו של הולגר קמרהוף.
החיילים הגרמנים השתתפו בעיקר בפעילויות הומניטריות כמו איסוף נשק וטיהור מים, אך גם סייעו בהכשרת כוחות משטרה מקומיים. הגרמנים היו ידידותיים מאוד, ולא פתחו באש כל עוד לא הותקפו. אי לכך הם היו פופולריים מאוד בקרב המקומיים.
בתחילת 1994 החלו כוחות האו"ם לעזוב את סומליה. ב-23 במרץ עזבו אחרוני החיילים הגרמנים את הארץ, אולם כוחות של הדויטשה מרינה נותרו בחופי הארץ.
גלריה

חיילים גרמנים בונים באר
צנחנים גרמנים בסומליה
חיילים גרמנים במאטאבאן
אזרחים סומלים מודים לחיילים הגרמנים
קוניוטומיה

קוניוטומיה (באנגלית: Coniotomy, Thyrocricotomy או Cricothyroidotomy) בעברית: פיום גרון) היא שיטת פיום קנה המתבצעת על ידי חתך ברקמת החיבור שבין סחוס הקריקואיד לסחוס התירואיד, באזור הנקרא גם "הממברנה הקריקותירואידית", עד לחשיפת קנה הנשימה, והחדרת "קוניוטום" (או טובוס) דרך החתך.
בחירום, הפרוצדורה תיעשה באמצעות צינורית קטנה הנקראת "קוניוטום שיילי", המשמשת גם לביצוע טרכאוסטומיה בבית החולים. קוניוטום נפוץ נוסף נקרא "פורטקס". ניתן לבצע פרוצדורה זו גם על ידי טובוס המשמש לביצוע צנרור קנה (אינטובציה), לאחר קיצורו.
קוניוטומיה תתבצע רק כשאין אפשרות לעשות אינטובציה, לדוגמה: כאשר יש שברים בפה וריסוק של הלסת, או כאשר קיים בקנה-הנשימה אנפילקסיס ברמה כזו שביצוע אינטובציה יגרום פציעת קנה-הנשימה.
אחד הכשלים המרכזיים העלולים להיווצר בהליך זה הוא מצב שבו הצינורית מוכנסת אל מתחת לעור במקום אל תוך הקנה. כשל זה עשוי להתרחש בעיקר כשיש פגיעה באנטומיה באזור הצוואר עקב חבלה חודרת או בצקת. במצב זה, ההנשמה תגרום להתנפחות של העור (נפחת), מצב שאינו מסוכן כשלעצמו, אך אינו מאפשר אספקת חמצן תקינה למטופל.
קוניוטומיה היא פרצדורה המבוצעת בהרדמה מקומית, אף שברוב המקרים בהם יהיה צורך לבצע את הפרוצדורה החולה יהיה כבר חסר הכרה בשל חומרת פגיעתו.
הפעולה נחשבת כפעולה חודרנית מכיוון שמבוצע חתך בגרון ומוכנס טובוס (צינור לקנה הנשימה) ישר לדרכי הנשימה התחתונות.
הערות שוליים

↑  פִּיּוּם גָּרוֹן במילון רפואה – אורולוגיה ועוד (תשס"ז), באתר האקדמיה ללשון העברית
| --- | --- |
בקרת זהויות :  NLI: 987007533422405171  NKC: ph269126 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קבוצת זנב חמור

קבוצת זנב חמור (ברוסית: Ослиный хвост) הייתה קבוצת אמני אוונגרד רוסים שהוקמה בשנים 1911–1912.
קזימיר מלביץ', חוטב העצים, 1912
הקבוצה ארגנה תערוכה ראשונה ב-11 במרץ 1912 במוסקבה. הפרישה של מיכאיל לריונוב ונטליה גונצ'רובה מקבוצת נסיך יהלום, שנחשבה בעיניהם "סזניסטית" מדי, אירופאית מדי, היא שקירבה את אמני הקבוצה החדשה. אמנים אלה חיפשו את השראתם ברוסיה, באוקראינה והציבו בחזית אייקונים, סימנים של דימויים פופולריים, בפרט רוסיים (לובוק). ומהווים נטייה חדשה הנקראת "ניאופרמיטיביזם .
את שם הקבוצה הציעו מיכאיל לריונוב ונטליה גונצ'רובה. הם קראו לתערוכה הראשונה שלהם במוסקבה La queue de l'âne - זנב חמור. כי רצו ללעוג לאוונגרד הצרפתי שלדעתם - בפריז לא ניתן עוד להבחין בין ציור לבין יצירות שאפילו חמור יכול לעשות, תוך שהם מתייחסים לתערוכה משנת 1910, שאחד הציורים שנתלו שם "שקיעה בים האדריאטי", על ידי צייר איטלקי לא מוכר, שטען שהוא צויר בעזרת זנב של חמור.
היסטוריה

הפרישה של שני יוצרי הקבוצה החדשה הוכרזה במהלך הכנס הציבורי שהוקדש לאמנות מודרנית, שאורגן על ידי דייוויד בורליוק במוסקבה, בפברואר 1912. במהלך הוויכוח האשים מיכאיל לריונוב את דייוויד בורליוק שהוא "תלמיד דקדנטי של מינכן" ושל אנשי סזאן - "המלכים של פריז". הם שמרנים ואקלקטיים מדי. האשמה זו הייתה קשורה כנראה לשיתוף הפעולה ההדוק של בורליוק עם וסילי קנדינסקי ולתפקידו כמקשר בין מוסקבה למינכן, שם התפתחה הקבוצה האקספרסיוניסטית הגרמנית, "הפרש הכחול" (דר בלו רייטר)  עם זאת היה זה דייוויד בורליוק שאיפשר לקבוצת "הפרש הכחול" להציג את יצירותיה בתערוכות קבוצת נסיך יהלום בשנת 1911. באשר לקנדינסקי, הוא התעניין בעבודותיהם של לריונוב וגונצ'רובה והזמין אותם להציג בתערוכת הבלו רייטר .
באותה תקופה התקיימה גם תערוכה של "הפרש הכחול" במינכן. לא רק שחלק מהמשתתפים נכחו בשתי התערוכות, אלא שרבים מהם גילו עניין זהה באמנות פופולרית ובאמנות נאיבית. חיתוכי עץ רוסיים מהמאה ה-19 אף הם הוצגו במינכן.
מעבר לחילוקי דעות אישיים אלו, קבוצת נסיך יהלום רצתה לאשר את קיומו של בית ספר רוסי עצמאי ולממש הנתקות מרצון מאירופה. התערוכה הראשונה נפתחה במוסקבה ב-11 במרץ 1912. זו הייתה הפעם הראשונה ש"ארבעת הגדולים" התאחדו: מיכאיל לריונוב, נטליה גונצ'רובה, ולדימיר טאטלין וקזימיר מלביץ'. אבל היו גם אמנים אחרים כמו אלכסנדר צ'בטצ'נקו, מיכאיל לה-דנטו, היסטוריון אמנות: איליה זדנביץ' ואחרים.
קזימיר מלביץ' הציג 23 עבודות ושלושת הציירים האחרים הציגו 50 כל אחד.
מארק שאגאל הציג רק ציור אחד בתערוכה זו משנת 1912: "מוות" (1908), שם רואים נפטר שוכב באמצע רחוב קטן, סביבו דולקים נרות, סמלי נשמתו. עובדת נוכחותו של שאגאל משמעותית מאוד. אוהדי לריונוב אהבו את הנאו-פרימיטיביות של הבדים שצייר שאגאל המתארים בעלי מלאכה יהודים ושלטיהם. אפשר להשוות את נושא יצירותיו של שאגאל בתקופה זו לאלו של לריונוב כדי להבין את השפעתו של האחרון בזמן זה. ציוריו של לריונוב, על חיי חיילים, יצרו השפעה חזקה על שאגאל הצעיר, עד 1915.
את פתיחת התערוכה "זנב החמור", קיבלו קריאות זעם ולעג מהציבור והעיתונות, מול הסגנון הנאו-פרימיטיביסטי של המציגים. למרות המיאוס של ציבור מהמוצגים, הייתה השפעת של האמנויות הפרימיטיביסטיות על האמנות הרוסית של המאה ה-20 בתקופה זו ברוסיה.
הנאו-פרימיטיביות למעשה פיתחה והתאימה לסביבה העירונית, את המסורות הסלאביות הישנות של הכפר. לריונוב ומלביץ' היו ממוצא אוקראיני וחפצי יומיום מעוטרים (בגדים, כרכרות סוסים, כלי מטבח, כלי נגינה) קישטו את חיי היומיום שלהם מילדותם, דבר שהשפיע על יצירתם.
הערות שוליים

↑  Jean-Claude Marcadé, L'Avant-Garde russe, 1907-1927, Paris, Flammarion, 1995-2007, p. 450
↑  Werner Spies: Die große Eselei des Jahres 1910, abgerufen am 27. September 2010
↑  Camilla Gray, L'Avant-Garde russe dans l'art moderne, 1863-1922, Thames et Hudson, 2003, p. 131
↑  Camilla Gray, L'Avant-Garde russe dans l'art moderne, 1863-1922, Thames et Hudson, 2003, p. 132
↑  Valentine Marcadé, Le Renouveau de l'art pictural russe, Édition L'Âge d'Homme, Lausanne, 1971, p. 228.
↑  Jean-Claude Marcadé, L'Avant-Garde russe, 1907-1927, Paris, Flammarion, 1995-2007, p.39
↑  Jean-Claude Marcadé, L'Avant-Garde russe, 1907-1927, Paris, Flammarion, 1995-2007, p.57
נטליה גונצ'רובה, נישואים, 1910
נטליה גונצ'רובה, המעגל, 1909
קאל מק'אנינץ'

| --- | --- |
אין תמונה חופשית
 לידה:  24 בנובמבר 1963 (בן 60) גובן, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1991
 פרופיל ב-IMDb
 
קאל מק'אנינץ' (באנגלית: Cal MacAninch; נולד ב-24 בנובמבר 1963) הוא שחקן סקוטי, הידוע בעיקר מהופעתו בתפקיד מפקח בילוש ג'ון קינן בדרמה המשטרתית "הולבי בלו" ששודרה בערוץ BBC One בשנים 2007 ו-2008. בסדרה הדרמה התקופתית של ITV "מר סלפרידג'" גילם מק'אנינץ' את מר ת'אקרי.
ביוגרפיה

מק'אנינץ' נולד בגובן (אנ') שבעיר גלאזגו.
הוא שיחק בתפקיד רואן קולינס בעונה הרביעית של סדרת הדרמה "לב פראי" של ITV, וחזר לגלם את הדמות בעונה החמישית כשחקן קבוע בסדרה. בסדרת הטלוויזיה של ה-BBC "מרלין" גילם מק'אנינץ' את המכשף טאורן בפרק "To Kill the King". ב-2001 כיכב במיני-סדרה "The Best of Both Worlds" יחד עם אליס אוונס. ב-2011 השתתף בעונה השנייה של סדרת הדרמה "אחוזת דאונטון" וגילם את המשרת האישי הנרי לאנג.
ביוגרפיה > חיים אישיים

מק'אנינץ נשוי לשחקנית שונה מקדונלד. לבני הזוג יש שלוש בנות. מק'אנינץ' הוא רץ מרתון נלהב.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1991 |  | The Chestnut Soldier | אוון ליר | מיני-סדרה |
| 1995 |  | A Mind to Murder | פיליפ טיפט | סרט טלוויזיה |
| 1995 |  | The Big One | ג'ף | סרט טלוויזיה |
| 1995 |  | Dangerous Lady | ג'ף ריאן | מיני-סדרה |
| 1997 | סוחרי העץ | The Woodlanders | ד"ר פיצפירס |  |
| 1998 |  | Cooking Pigeons | אב | סרט טלוויזיה |
| 1998 |  | Sentimental Education | אוגוסט |  |
| 1999 |  | The Lost Son | מרטין |  |
| 1999 | סיפורי המסתורין של רות רנדל | The Ruth Rendell Mysteries | פין | בפרק "The Lake of Darkness" |
| 1999 |  | Warriors | אנדרה סוצ'ניק | סרט טלוויזיה |
| 2000 |  | Little Bird | טורי או'ניל | סרט טלוויזיה |
| 2000 |  | Breathtaking | מיק וילמוט |  |
| 2001 | להעיר את המתים | Waking the Dead | אלכס ברייסון / סם קיל | בפרק "A Simple Sacrifice" |
| 2002–2003 | רוקפייס | Rockface | בן קרייג | סדרת טלוויזיה |
| 2006 |  | Sorted | רדג' | סדרת טלוויזיה |
| 2007–2008 | הולבי בלו | HolbyBlue | מפקח בילוש ג'ון קינן |  |
| 2008 | מרלין | Merlin | טאורן |  |
| 2009–2010 | לב פראי | Wild at Heart | רואן קולינס |  |
| 2010 | מכת מחץ | Strike Back | מייג'ור כריס פמברטון | סדרת טלוויזיה (פרק אחד) |
| 2011 | אחוזת דאונטון | Downton Abbey | הנרי לאנג | עונה שנייה |
| 2013 | עדות אילמת | Silent Witness | דייוויד לואדר | בפרק "The Legacy" |
| 2013 | רציחות במידסומר | Midsomer Murders | אלן רובסון | בפרק "The Sicilian Defence" |
| 2014 | מר סלפרידג' | Mr Selfridge | מר תאקרי |  |
| 2015 |  | Banished | סרג'נט טימינס | סדרת טלוויזיה |
| 2015 | קייטי מורג | Katie Morag | מר קוונדיש |  |
| 2015 | פקד בילוש בנקס | DCI Banks | סמל בילוש מרטין הקסטון | בפרק "Ghosts" |
| 2016 | סקוט וביילי | Scott & Bailey | קרייג ויידנס | עונה חמישית |
| 2018 | קליבר | Calibre | אל מק'לליי | סרט קולנוע |
| 2019 | הקורבן | The Victim | כריסטיאן גרהאם | מיני-סדרה |
| 2021 | כלואים | Time | גאלברייד | מיני-סדרה |
| 2021 | חקירה במצולות | Vigil | בן אוק'לי | 5 פרקים |
| 2022 |  | Mayflies | טיבס | מיני-סדרה |
| 2022 | נקודת פיצוץ (אנ') | Trigger Point | המפקח לי רובינס | 6 פרקים |
תפקידים ברדיו

| תאריך | שם | תפקיד | במאי | תחנה |
| --- | --- | --- | --- | --- |
| 31 באוקטובר 2011 – 4 בנובמבר 2011 | The Pillow Book (עונה 4) | יוקינרי | לו קמפ (אנ') | BBC Radio 4 Woman's Hour Drama |
| 23 באפריל 2004 | The Lights | ליאם | טובי סוויפט (אנ') | BBC Radio 4 Friday Play |
| 11 ביוני 2004 | Soft Fall the Sounds of Eden | אנדי | גיינור מקפרלן (אנ') | BBC Radio 4 Friday Play |
| 11 ביולי 2004 | How Many Miles to Basra? |  | טובי סוויפט | BBC Radio 3 Drama on 3 |
הערות שוליים

1 2 3  "A Lap With Cal MacAninch". נבדק ב-18 בספטמבר 2011. {{cite web}}:  (עזרה)
↑  "A quick chat with Wild at Heart's Cal Macaninch". What's on TV. 4 בפברואר 2010. נבדק ב-18 בספטמבר 2011. {{cite web}}:  (עזרה)
↑  Downton Abbey webpage, ITV.com, July 2011; accessed 12 August 2014.
↑  BBC – Woman's Hour Drama – The Pillow Book (series 4)
↑  BBC – Drama on 3 – How Many Miles to Basra?
| --- | --- |
בקרת זהויות :  BNE: XX4418070  LCCN: no2013103927  VIAF: 169890764   WorldCat (עם VIAF): 169890764
קווקה

| קווקה |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
תת־מחלקה:: חיות כיס
סדרה:: קנגוראים
תת־סדרה:: דמויי-קנגורו
משפחה:: קנגוריים
סוג:: קווקה
מין:: קווקה
שם מדעי
 Setonix brachyurus ‏קוי וגיימר, 1830
תחום תפוצה


קווקה (באנגלית: Quokka; שם מדעי: Setonix brachyurus) הוא מין של חיית כיס קטנה, המהווה מין יחיד בסוג Setonix, שגודלו כגודל חתול בית.
הקווקה היא אוכלת-צמחים הפעילה בעיקר בלילה. ניתן למצוא אותה באיים קטנים ליד חופי אוסטרליה המערבית, בייחוד באי רוטנסט שליד פרת' ובאי בולד שליד אלבני. מושבה יבשתית קטנה של קווקה חיה בשמורת הטבע טוּ פִּיפּלְז בֵּיי (Two Peoples Bay), שם היא מתקיימת במקביל לחיית כיס קטנה אחרת, קנגורו חולדתי גילברט (Potorous gilbertii).
גילוי בידי האירופים

הקווקה היא אחד היונקים האוסטרליים הראשונים שהאירופים ראו. הימאי ההולנדי סמואל פולקרטזון דיווח שראה "חתול בר" באי רוטנסט בשנת 1658. ב-1696, וילם דה פלמינג זיהה אותן בטעות כעכברושי ענק, ועל שמן קרא לאי "רוטה-נסט", בהולנדית "קן-עכברושים".
המילה "קווקה" נגזרה ממילה בשפה האבוריג׳ינית ניונגר (Nyungar), שכנראה נהגתה גווגה.
תיאור

משקלה של קווקה נע בין 2.5 ל-5 ק״ג, אורך גופה 40–90 ס״מ ואורך זנבה 25–30 ס״מ - זנב קצר יחסית לחיות כיס. היא בעלת מבנה עגלגל, אוזניים מעוגלות וראש רחב וקצר. אף על פי שהיא נראית כקנגורו קטן מאוד, היא יכולה לטפס על עצים ועל שיחים. פרוותה הגסה בגוון חום ערמוני המתבהר לגוון חול בפרווה התחתונה.
קווקה אינה פוחדת מאנשים ופעמים רבות מתקרבת אליהם, בייחוד באי רוטנסט. עם זאת, אין זה חוקי לבוא במגע עם קווקה ברוטנסט.
תפוצה וסביבת מחיה

בטבע קווקה נעה באזור מצומצם מאוד בדרום-מערב אוסטרליה המערבית. מספר אוכלוסיות קטנות מפוזרות על היבשה, אוכלוסייה גדולה חיה באי רוטנסט, ואוכלוסייה קטנה באי בולד ליד אלבני. באיים אין שועלים וחתולים. ברוטנסט קואקות נפוצות במגוון בתי גידול, מחורש חצי-צחיח ועד גנים המטופחים בידי אדם.
אוכלוסייה

למרות מספרה הגדול באיים, אזור המחיה של קווקה ביבשה מצומצם מאוד ומוגדר כפגיע. בשטח זה מאיימים על הקווקה מיני חיות שאינם ילידי האזור, כמו שועלים, ועל כן הקווקה נזקקת לכיסוי צפוף של הקרקע למסתור. בירוא יערות ופיתוח חקלאי צמצמו את בית הגידול של הקווקה, ובכך דרדרו עוד את מצבה. פלישתם של חתולים, כלבים ודינגו החמירה עוד את הבעיה, ובהמשך גם ייבוש ביצות ושריפת צמחייתן. יתרה מכך, שגר של הקווקה הוא לרוב בן ולד אחד, אחת לשנה. על אף שהקווקות מזדווגים לעיתים תכופות, צירוף הנתונים של גודל השגר, בית הגידול המצטמצם והטורפים מביא לנדירותם.
הערות שוליים

↑  קווקה באתר הרשימה האדומה של IUCN
| קנגוריים |
| --- | --- | --- |
| וולביים ארנביים מפוספסים | וולביים ארנביים מפוספסים |  |
| וולבי ארנבי מפוספס | וולבי ארנבי מפוספס (סוג ומין יחיד) |   |
| קנגורים | קנגורים |   |
| קנגורו | קנגורו אפור מזרחי • קנגורו אפור מערבי • קנגורו אדום • וולארו האנטילופה • וולארו מצוי • וולארו שחור • וולבי אגיל • וולבי שחור-פס • וולבי טמר • וולבי סבך מערבי • וולבי פרמה • וולבי זנב-שוט • וולבי אדום-צוואר |   |
| קנגורו אילני | קנגורו אילני אפרורי • קנגורו אילני לומהולץ • קנגורו אילני בנט • קנגורו אילני דובי • קנגורו אילני הואון • קנגורו אילני דוריה • קנגורו אילני סרי • קנגורו אילני גודפלו • קנגורו אילני עטוי-זהב • קנגורו אילני שפלתי • קנגורו אילני הוזר • קנגורו אילני וונדיוואי • איפולה • דינגיסו • טנקיל |   |
| וולבי הצבי | וולבי צבי שחור • וולבי צבי לבן-פס • וולבי צבי אפור • וולבי צבי חום |   |
| וולבי יערוני | וולבי יערוני מקלאי • וולבי יערוני זוטר |   |
| וולבי ארנבי | וולבי ארנבי ממושקף • וולבי ארנבי אדמוני |   |
| וולבי זנב-מסמר | וולבי זנב-מסמר מרוסן • וולבי זנב-מסמר צפוני |   |
| וולבי הסלע | וולבי סלע קצר-אוזן • וולבי סלע וילקינס • וולבי סלע פרוסרפיני • וולבי סלע רוטשילד • וולבי סלע צהוב-רגל • וולבי סלע אלייד • וולבי סלע כף-יורק • וולבי סלע גודמן • וולבי סלע הרברט • וולבי סלע חדגוני • וולבי סלע שחור-צד • וולבי סלע מאריבה • וולבי סלע זנב-מברשת • וולבי סלע סגול-צוואר • וולבי סלע שרמן • מונג'ון • נברלק |   |
| פדמלון | פדמלון טסמני • פדמלון בראון • פדמלון כהה • פדמלון קלבי • פדמלון ההרים • פדמלון אדום-רגל • פדמלון אדום-צוואר |   |
| וולבי ביצות | וולבי ביצות (סוג ומין יחיד) |   |
| קווקה | קווקה (סוג ומין יחיד) |   |
| --- | --- |
בקרת זהויות :  NLI: 987007551336105171 
קווקה באי רוטנסט
קישטוקאי

קישטוקאי (בהונגרית: Kistokaj) הוא כפר במחוז בורשוד-אבאוי-זמפלן שבצפון מזרח הונגריה.
יהודי קישטוקאי

בקישטוקאי חיו מעט יהודים ובמקום קיימים שרידים של בית קברות יהודי.
תושבים יהודיים מהכפר שנרצחו בשואה מונצחים בלוח זיכרון בהייצ'בה שבמישקולץ.
| שנה | כמות יהודים | כלל האוכלוסייה |
| --- | --- | --- |
| 1840 | 7 |  |
| 1880 | 22 | 608 |
| 1910 | 26 |  |
| 1920 | 30 |  |
| 1930 | 11 |  |
| 1941 | 29 | 887 |
קונסול (צרפת)

פורטרט של שלושת הקונסולים; מימין לשמאל - לֶבְּרַן, נפוליאון בונפרטה וקמבאסרס
קונסול הייתה משרה שלטונית ברפובליקה הצרפתית הראשונה.
בתקופת המהפכה הצרפתית ב־1799 נחקקה בצרפת חוקה על פיה הכוח הביצועי העליון היה בידי שלושה פקידים שנשאו בתואר "קונסול". למעשה המדינה נשלטה בידי נפוליאון שנשא בתואר "הקונסול הראשון". אורך המשרה היה עשר שנים, אולם ב־1802 מונה נפוליאון לקונסול ראשון למשך כל חייו. המושג קונסול במובן השלטוני חדל להתקיים כאשר נפוליאון מונה לקיסר צרפת ב־1804.
קוניור זהוב

| קוניור זהוב |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
תת־סדרה:: תרופודה
משפחה:: תוכיים
תת־משפחה:: אריים
סוג:: Guaruba
מין:: קוניור זהוב
שם מדעי
 Guaruba guarouba ‏גמלין, 1788
תחום תפוצה


קוניור זהוב (שם מדעי: Guaruba guarouba) הוא מין של תוכי יחידי בסוגו החי בטבע ביערות הגשם של צפון ברזיל באגן האמזונאס והוא מצוי בסכנת הכחדה בטבע. הוא משויך לתת-משפחת האריים שאליה משויכים גם תוכי הארה.
הוא חי בברזיל במדינת פארה וגם בצפון מרניאו, בשטח מחיה של 174,000 קמ"ר ובין הנהרות: טוקנטינס, שינגו וטפז'וס.
תוכי זה הוא בעל נוצות זהובות-צהובות על גופו מה שנתן לו את שמו, אך קצה הכנפיים בצבע ירוק והמקור אפור-לבן. אורכו הממוצע 34 ס"מ ומשקלו עד 250 גרם. הוא בעל זנב ארוך וצהוב. העיניים חסרות טבעות מקיפות והרגליים ורודות.
התוכים מעופפים בטבע בחבורות גדולות והם אוכלים, נחים ואף ישנים יחדיו.
מזונותיהם העיקריים הם פירות שונים, פרחים, פלחי תירס וזרעים שונים. בין מיני הצמחים שהם אוכלים מפירותיהם מצויים הקיקיון, המנגו, האסאי וה-Byrsonima crassifolia (ממשפחת המלפיגאים).
שימור

הקוניור הזהוב מצוי בסכנת הכחדה ומספר הפרטים בטבע עומד בין 20,000-10,000. הוא מופץ כחיית מחמד ונלקח לשם כך מאזורי תפוצתו בטבע. כמו כן הוא מאוים על ידי כריתת היערות בהם הוא חי.
סיכון נוסף הוא סכר טוקורוי שגרם לחלקים שונים ביער להיות מוצפים ופגיעים יותר לשיטפונות.
הערות שוליים

↑  קוניור זהוב באתר הרשימה האדומה של IUCN

Guaruba guarouba
קאל קראצ'לו

קאל קראצ'לו (באנגלית: Cal Crutchlow, נולד ב-29 באוקטובר 1985) הוא רוכב אופנועי מרוץ בריטי המתחרה באליפות הMotogp כחלק מקבוצת  LCR-הונדה.
קראצ'לו החל את דרכו כרוכב סופרבייק וזכה באליפות הסופרספורט הבריטית בשנת 2006 ובאליפות הסופרספורט העולמית בשנת 2009 כרוכב בקבוצת הונדה. התחרה במשך שנתיים באליפות הסופרבייק הבריטית ושנתיים נוספות בסבב העולמי בקטגוריה. בשנת 2011 עבר להתחרות בקטגוריית ה-Motogp, בה רכב עבור ימאהה, דוקאטי והונדה. בעונת 2016 השיג את הניצחון הראשון בקטגוריה.
קריירה

קראצ'לו נולד בקובנטרי, אנגליה ונקרא קאל על שם הרוכב האמריקאי קאל רייבורן. אביו, דרק, היה רוכב מרוצים בעצמו, אך בילדותו כלל לא התעניין בתחום והעדיף לשחק כדורגל. כילד שיחק בקבוצות הילדים של קובנטרי סיטי ואסטון וילה עד שפציעה בברך אילצה אותו לעזוב את המשחק.
הוא זכה בסבב האתר הבריטי לנוער בשנת 1999 ובשנת 2001 זכה בסבב אפריליה RS125. השתתף במשך 3 עונות באליפות הסופרספורט הבריטית ובשנת 2006 זכה באליפות.
בשנת 2007 עבר להתחרות באליפות בריטניה בסופרבייק. את העונה סיים במקום התשיעי. במרוץ האחרון בעונה, שנערך במסלול ברנדס האטץ', סיים במקום השלישי והשיג את הפודיום הראשון בסבב. בעונתו השנייה השיג 2 ניצחונות ועשרה פודיומים. את העונה סיים במקום השלישי. במהלך העונה השתתף בארבעה מקצים במסגרת אליפות העולם בסופרבייק.
בשנת 2009 הצטרף לאליפות העולם בסופרספורט כרוכב בקבוצת ימאהה. את תשעת המרוצים הראשונים בעונה סיים באחד מארבעת המקומות הראשונים. תקלה מכנית במהלך המרוץ בברנו אילצה אותו לפרוש וקטעה את הרצף. הוא המשיך להוביל את האליפות עד שתקלה בתיבת ההילוכים אילצה אותו לפרוש במהלך המרוץ באימולה ואיפשרה ליוג'ן לוורטי לעלות למרום הראשון בפער של 3 נקודות, כשנותרו עוד 2 מרוצים לסיום העונה. לוורטי פרש במהלך המרוץ הבא שהתקיים בצרפת, אותו סיים קראצ'לו במקום השני. האירי ניצח את המרוץ המסיים של העונה בפורטוגל, אך מקום רביעי באותו המרוץ הקנה לקראצ'לו את תואר האליפות.
בעקבות הזכייה בתואר עבר בשנת 2010 להתחרות עבור ימאהה באליפות העולם בסופרבייק, לצידו של ג'יימס טוסלנד. הוא ניצח את צמד המרוצים שנערכו במסלול סילברסטון הבריטי והשיג ניצחון נוסף בצרפת. את העונה סיים במקום החמישי. בעשרת המרוצים הראשונים של עונת 2011
קריירה > MotoGP

בעונת 2011 עבר להתחרות בקטגוריית ה-MotoGP עבור קבוצת Tech3. בגרנד פרי של ולנסיה סיים במקום הרביעי ובסיום העונה זכה בתואר רוקי העונה. בעשרת המרוצים הראשונים של עונת 2012 צבר נקודות, אך נאלץ לפרוש מחמישה מתוך שמונת המרוצים האחרונים. בסיום העונה דורג במקום השביעי ובמהלכה סיים פעמיים בפודיום. עונה לאחר מכן שיפר את הדירוג הסופי בשני מקומות, הכפיל את מספר הפודיומים ובגרנד פרי של הולנד זינק לראשונה מהפול פוזישן.
לקראת עונת 2014 חתם בקבוצת דוקאטי לצידו של אנדראה דוביציוזו. במהלך המרוץ באוסטין נפגע בידו ובעקבות כך, לראשונה בקריירה, נעדר מהמרוץ שהתקיים בארגנטינה. במהלך חודש אוגוסט הודיע על עזיבתו את דוקאטי בסיום העונה ומעבר לקבוצת LCR-הונדה.
את עונתו הראשונה בהונדה סיים במקום השמיני בדירוג הכללי. בחמשת המרוצים הראשונים של עונת 2016 צבר רק 5 נקודות. בגרנד פרי הצ'כי השיג את ניצחונו הראשון בקריירה ובהמשך העונה ניצח גם את הגרנד פרי האוסטרלי. בשני המרוצים האחרונים לא הצליח לצבור נקודות וסיים את העונה במקום השביעי.
במהלך עונת 2018 האריך את חוזהו בקבוצה בשתי עונות נוספות. במקצה האימון לקראת גרנד פרי אוסטרליה שבר את רגלו הימנית בתאונה, בעקבותיה נאלץ ללור שני ניתוחים ולהחמיץ את המרוצים שנותרו עד לסיום העונה.
מרוצים > MotoGP

| שנה | Class | יצרן | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | MotoGP | ימאהה | קטר (מדינה) 11 | ספרד 8 | פורטוגל 8 | צרפת פרש | קטלוניה 7 | בריטניה DNS | הולנד 14 | איטליה פרש | גרמניה 14 | ארצות הברית פרש | צ'כיה פרש | ארצות הברית 11 | סן מרינו 10 | אראגון 9 | יפן 11 | אוסטרליה פרש | מלזיה בוטל | ולנסיה 4 |  | 12 | 70 |
| 2012 | MotoGP | ימאהה | קטר (מדינה) 4 | ספרד 4 | פורטוגל 5 | צרפת 8 | קטלוניה 5 | בריטניה 6 | הולנד 5 | גרמניה 8 | איטליה 6 | ארצות הברית 5 | ארצות הברית פרש | צ'כיה 3 | סן מרינו פרש | אראגון 4 | יפן פרש | מלזיה פרש | אוסטרליה 3 | ולנסיה פרש |  | 7 | 151 |
| 2013 | MotoGP | ימאהה | קטר (מדינה) 5 | ארצות הברית 4 | ספרד 5 | צרפת 2 | איטליה 3 | קטלוניה פרש | הולנד 3 | גרמניה 2 | ארצות הברית 7 | ארצות הברית 5 | צ'כיה 17 | בריטניה 7 | סן מרינו 6 | אראגון 6 | מלזיה 6 | אוסטרליה 4 | יפן 7 | ולנסיה פרש |  | 5 | 188 |
| 2014 | MotoGP | דוקאטי | קטר (מדינה) 6 | ארצות הברית פרש | ארגנטינה | ספרד פרש | צרפת 11 | איטליה פרש | קטלוניה פרש | הולנד 9 | גרמניה 10 | ארצות הברית 8 | צ'כיה פרש | בריטניה 12 | סן מרינו 9 | אראגון 3 | יפן פרש | אוסטרליה פרש | מלזיה פרש | ולנסיה 5 |  | 13 | 74 |
| 2015 | MotoGP | הונדה | קטר (מדינה) 7 | ארצות הברית 7 | ארגנטינה 3 | ספרד 4 | צרפת פרש | איטליה פרש | קטלוניה פרש | הולנד 6 | גרמניה 7 | ארצות הברית 8 | צ'כיה פרש | בריטניה פרש | סן מרינו 11 | אראגון 7 | יפן 6 | אוסטרליה 7 | מלזיה 5 | ולנסיה 9 |  | 8 | 125 |
| 2016 | MotoGP | הונדה | קטר (מדינה) פרש | ארגנטינה פרש | ארצות הברית 17 | ספרד 11 | צרפת פרש | איטליה 11 | קטלוניה 6 | הולנד פרש | גרמניה 2 | אוסטריה 15 | צ'כיה 1 | בריטניה 2 | סן מרינו 8 | אראגון 5 | יפן 5 | אוסטרליה 1 | מלזיה פרש | ולנסיה פרש |  | 7 | 141 |
| 2017 | MotoGP | הונדה | קטר (מדינה) פרש | ארגנטינה 3 | ארצות הברית 4 | ספרד פרש | צרפת 5 | איטליה פרש | קטלוניה 11 | הולנד 4 | גרמניה 10 | צ'כיה 5 | אוסטריה 15 | בריטניה 4 | סן מרינו 13 | אראגון פרש | יפן פרש | אוסטרליה 5 | מלזיה 15 | ולנסיה 8 |  | 9 | 112 |
| 2018 | MotoGP | הונדה | קטר (מדינה) 4 | ארגנטינה 1 | ארצות הברית 19 | ספרד פרש | צרפת 8 | איטליה 6 | קטלוניה 4 | הולנד 6 | גרמניה פרש | צ'כיה 5 | אוסטריה 4 | בריטניה בוטל | סן מרינו 3 | אראגון פרש | תאילנד 7 | יפן 2 | אוסטרליה | מלזיה | ולנסיה | 7 | 148 |
| 2019 | MotoGP | הונדה | קטר (מדינה) 3 | ארגנטינה 13 | ארצות הברית פרש | ספרד 8 | צרפת 9 | איטליה 8 | קטלוניה פרש | הולנד 7 | גרמניה 3 | צ'כיה 5 | אוסטריה פרש | בריטניה 6 | סן מרינו פרש | אראגון 6 | תאילנד 12 | יפן 5 | אוסטרליה 2 | מלזיה פרש | ולנסיה פרש | 9 | 133 |
| 2020 | MotoGP | הונדה | ספרד | אנדלוסיה 13 | צ'כיה 13 | אוסטריה 15 | שטיריה 17 | סן מרינו | אמיליה-רומאניה | קטלוניה 10 | צרפת פרש | אראגון 8 |  11 | האיחוד האירופי פרש | ולנסיה 13 | פורטוגל 13 |  |  |  |  |  | 18 | 32 |
הערות שוליים

↑  Cal Crutchlow: close encounters of the soccer kind, WorldSBK.com, 3 March 2010
↑  Mark Lawrenson's predictions, BBC.com, 30 August 2013
↑  Cal Crutchlow, Crash.net
↑  Crutchlow is first top five Brit in MotoGP, Crash.net, 6 November 2011
↑  Crutchlow to join Ducati Team in 2014, Motogp.com, 2 August 2013
↑  Crutchlow 'I became an armchair racer!', Crash.net, 1 May 2014
↑  Crutchlow to ride with CWM-LCR Honda in 2015, Motogp.com, 4 August 2014
↑  Brno MotoGP: Cal Crutchlow becomes first British winner since 1981, Autosport.com, 21 August 2016
↑  Australian MotoGP: Cal Crutchlow is first Briton to win, BBC.com, 23 October 2016
↑  Crutchlow signs two-year HRC deal to stay at LCR, Crash.net, 21 June 2018
↑  Injured LCR Honda MotoGP rider Cal Crutchlow has second surgery, Autosport.com, 1 November 2018